IGAVENE ARMASTUS Patricia King
Tere! Minu nimi on Patricia King ja mul on hea meel, et vaatate meid täna,
kuna räägime sellest, kuidas jõuda New Age'i kogukonnani.
Meiega on täna Phil Mason Austraaliast
ja ma käsitleme väga põnevat teemat.
See on üks mu lemmikteemasid: kuidas jõuda vaimsete kogukondadeni?
Sest seda ju New Age on:
inimesed on näljased vaimsete asjade järele;
näljased tundmaks oma Loojat ja vaimset sfääri.
Nii et sina, su abikaasa ja kogu kogudus - New Earth Tribe Church,
olete pühendnud sellele teemale kõige täiega.
Oleme tõesti ja nii põnevil sellest, mida Jumal on tegemas.
Külastame aastaringselt erinevaid New Age'i konverentse
ja näeme imelisi läbimurdeid New Age'i rahva seas.
Te ju lausa elate New Age'i kogukonna keskel,
kuhu tuleb kokku igasugu inimesi, kes tunnevad huvi New Age'i vastu.
Seda piirkonda kutsutakse "vikerkaare piirkonnaks",
kuna see on tõmmanud ligi New Age'i rahvast pea neli aastakümmet.
Nii et seal valitseb väga tugev New Age'i vaimsus,
kuigi teisi vaimulikke jõude samuti. Igasugu sekte jms.
Kuid see on tõesti kogu me rahva suur vaimne keskpunkt,
kuhu Jumal lasi meil 1998 a otse keset linna koguduse rajada.
Milline eriline koht, kus olla - valguseks keset pilkast pimedust!
Sul endal on New Age'i taust ja minul samuti,
sest enne, kui sain Jumalat tundma,
olin nii näljane ja tahtsin Teda tundma õppida.
Nii et mind kutsuti New Age'i kampa ja nad meeldisid mulle väga,
kuna tundusid nii vaimulikud olevat.
Praktiseerisime kõikvõimalikke vaimseid asju,
mille tulemusena jäi mu hinge palju pimedust.
Seda eelkõige seetõttu,
et mitte kõik vaimsed asjad ei ole veel tingimata õiged.
Nii et kui elad pettuses, hävitad ka oma elu, nagu minu puhul oli,
kuid siis tuli Jeesus ja sai väga elavaks ja reaalseks mu jaoks.
Läksin kohe järgmine päev peale Jeesuse vastuvõtmist
oma New Age'i sõprade juurde ja ütlesin:
"Te ei pea enam otsima! Mina olen selle Tõe leidnud!"
Jeesuses tõe leidmine oli minu jaoks nii reaalne.
Jah, see tõi kaasa ka teatud probleeme, kuid me tegelesime sellega
ja mu südames kasvas tohutu armastus New Age'i kogukonna vastu.
Ka teie abikaasaga armastate neid väga, kes on vaimselt näljased.
Te armastate neid kohe elu eest. - Me tõesti armastame neid.
Me täiega naudime New Age'i inimestele kuulutamist,
sest nad on nii avatud.
Võib-olla ehk liigagi avatud, sest nad on avatud kõigele.
Kuid nad on avatud ja vastuvõtlikud vaimsetele asjadele
ja kõige üldisemas mõttes on nad vaimsetest asjadest väga teadlikud.
Paljud neist on sündinud mitmete andidega...
Prohvetliku anniga jne.
Lendasin kord lennukis ühe naisega ja küsisin, kuhu ta läheb?
Ta ütles, et on kõneleja ja läheb sinna ja sinna kohta kõnelema.
Ütlesin, et ei või olla!
Ma olen ka kõneleja ja lähen samasse linna konverentsile kõnelema.
Küsisin, millest ta räägib ja ta vastas, et vaimsetest asjadest.
Ütlesin: ei või olla - mina ka! Palusin tal endast lähemalt rääkida.
Ta ütles, et kirjutab raamatuid ja ma ütlesin, et mina ka.
Ta ütles, et on telesaate juht ja ma ütlesin, et mina ka.
Lõpuks tuli välja, et ta on New Age'i kogukonnas õpetaja,
õpetades inimesi eristama vaime ja järgima vaimset sfääri.
Ma ütlesin, et mul on ka oma juhtiv vaim, kelleks on Püha Vaim
ja ma sain jagada temaga oma imelist kohtumist Jeesusega.
Meil oli võrratu vestlus, mispeale ta teatas,
et minu energia tase on kõrgemat sorti.
Ütlesin seepeale, et enam kõrgemaks minna ei saagi,
sest New Age'is otsitakse alati järgmist ja kõrgemat taset.
Kui aga kohtud selle tõelise asjaga, siis ka tead,
et see ongi see, mida koguaeg otsinud oled.
Seetõttu sai ka see naine väga puudutatud.
Ja see on ka põhjus,
miks teie meeskond keskendub isiklikele kokkupuudetele.
Jaga palun oma kogemusi, kuidas te välja lähete ja mida teete?
See kõik lähtub Püha Vaimu väljavalamisest,
mida me vaimse kogukonnana kogeme.
Jumal on toonud me kogudusse inimesi, kes lihtsalt põlevad Talle
ja kes naudivad taevast au sfääri ja ülistust.
Nad võivad ülistada kasvõi terve öö, kui korraldame ööpalveid.
Meil on ka põhimõte: muidu oled saanud - muidu anna välja.
Me ei saa anda midagi, mida pole ise esmalt saanud.
Kuid saamine sõltub sellest, kui palju me pühendume Jumalale
ja kui palju end Tema ligiolus laeme,
sest see omakorda varustab meid minema välja ja jagama seda.
Nii et meil on selline ütlus: "Salajasest palvekambrist turuplatsile"
ja siis muidugi tagasi oma palvekambrisse.
Enne kõigile neile New Age'i festivalidele minekut
"leotame" end ikka kohe täiega Püha Vaimu ligiolus.
Me sõna otseses mõttes joome end Pühast Vaimust täis
ja Jumal lihtsalt valab oma au me üle,
mida meie omakorda saame jagada välja seal festivalidel.
Oleme näinud sadu imesid sündimas ja seda kõik tänu sellele,
millega Jumal on täitmas meid kui kogukonda.
Nii et salajasest paigast turuplatsile.
Räägi neist imedest.
Viimasel ajal on need läinud üsna ekstreemseks
ja mind on kutsutud isegi kõnelema New Age'i festivalidele.
Et siis - sa oled kristlane, kes külastab New Age'i festivale,
et armastada inimesi ja olla neile valguseks,
kuid nemad on kutsunud sind üheks nn New Age'i kõnelejaks?
No mu tegelik teema on kvantfüüsika ja üleloomulikkus.
See on ka su raamatu pealkiri: "Kvant au" (Quantum Glory) -
taevamärgid tungimas maale."
Olen seda teemat väga palju uurinud
ja korraldan nüüd nende festivalide raames seminare.
Kuid küsimus pole vaid teadmiste jagamises.
Ütlen iga seminari lõpus, et näeme üleloomulikke asju koguaeg
ja küsin, kas selles osas on skeptikuid?, mispeale paar kätt ehk tõuseb.
Kui aga küsin, kas seal on kedagi, kes usub üleloomulikku sfääri,
tõstab enamus inimesi oma käe.
Ja siis ma ütlen: "Me kohe ka demonstreerime seda üleloomulikku."
On siin kedagi, kellel on valu kas kaelas või seljas?
Need on valdkonnad, kus oleme näinud kõige enam läbimurdeid.
Paljudel ju ongi selja -ja kaela mured, nii et imed on kiired sündima.
Ma kutsun seda "üldiseks tunnetusesõnaks".
Me kutsume inimesed ette ja ma panen oma käed nende peale.
Kord tuli üks naine, kes oli sattunud autoõnnetusse 1967 a. - 45 a tagasi!
Tal olid tohutud kaelavalud
ja ta ei saanud pöörata oma pead nii nagu meie saame.
Ta pidi pöörama kogu kehaga, nii et kõik oli jäik ja põhjustas suurt valu.
Panin lihtsalt oma käe ta kaelale ja ütlesin:
"Ma vabastan tervenemise su kaela Jeesuse nimel."
ja ta sai koheselt terveks.
Hakkas oma pead pöörama ja küsis: "Kuidas sa seda tegid?"
Ma ütlesin, et see on Kristuse tervendav energia, mis läbis su kaela.
Ta muudkui pööras oma pead ja kaela
ja tahtis seejärel tõsta oma käed, mida enne polnud saanud,
kuid nüüd oli ta parema õla liikuvus taastunud täielikult. Ei mingit valu.
Nii et nii ta kael kui õlg olid terveks saanud
ja seda avalikult 80-90 inimese ees, kes seda kõike pealt nägid.
Siis tuli järgmine inimene ette ja ka see sai terveks.
Meil oli kord juhus, kus 100% kõik ette tulijad said terveks.
Nüüd see kange kaelaga naine - kas see oligi meditsiiniliselt jäik seis?
Ma ei tea. Ta ei jaganud taustainfot. Ütles vaid, et ei saa oma kaela pöörata
ja sai koheselt terveks.
Me kuuleme palju selliseid tunnistusi ka teistelt jumalasulastelt,
kus nad ei tea palju taustast, kuid kus Jumal tervendab üleloomulikult.
See on hämmastav!
On tõesti! Räägin alati kõigile lugu ühe naise jalast, kus oli klaasikild sees.
See klaasikild lihtsalt kui haihtus ta jalast ja ilmus ta kinga kõrvale põrandale.
Sest üks me meestest oli käskinud sel klaasikillul tulla välja Jeesuse nimel.
Nii et see tuli välja, kukkus põrandale ja see mees võttis selle üles ja küsis:
"Kas see on teie klaasikild?"
Naine vaatas ja ütles: "Jaa, ma nägin seda röntgenpildilt."
See oli tükike auto esiklaasist, mis tungis ta jalga.
Ime käigus kadusid ka kõik õmblused, mis olid jalale tehtud.
Ta oli nii hämmingus, et võttis järgmisele festivalile ka sõbrad kaasa.
Üks neist oli vasakust kõrvast kurt ja hakkas kuulma;
teisel oli jälle liikumatu parem õlg.
Ma sain muide tunnetusesõna nii kurdi kõrva kui liikumatu õla kohta,
nii et need kaks sõpra said samuti terveks.
Oleme näinud sadu inimesi tervenemas.
Korraldame ka palvetunneleid, kus ükskord sai üle 100 inimese terveks.
Jumal naudib oma au väljavalamist New Age'i kogukonna keskel.
See on tõeline õnnistus külastada New Age'i kogukondi ja üritusi
ja näha, mida Jumal teeb, sest nad on nii näljased.
Ja kui nad saavad puudutatud tõe poolt; Jeesuse poolt, kes on tõde,
kaotab kõik muu tähtsuse.
Sinu raamat "Kvant au" - "Quantum glory" räägib kõigist neist teemadest,
mille järgi nad janunevad.
Samas aga saad tõestada neile Jeesuse ligiolu ja Tema imesid,
nii et milline võrratu vahend.
Paljud mu oma meeskonna liikmetest on täiesti vaimustunud sellest raamatust.
"Valgus kuulub pimedusse" - ("Light Belongs Into Darkness")
leia oma koht Jumala lõpuaja lõikuses" räägib sellest,
kuidas viia sõnum Jeesusest "turuväljakutele"
ja jõuda inimesteni, kes janunevad Jumala järele.
Nii et väike paus ja oleme peagi tagasi.
"Kvantumi au" toob esile nähtamatu maailma;
teaduslikud tõestused Piibli tõdede paikapidavuse kohta.
Raamat tellitav meie kodulehe kaudu.
Sind on kutsutud demonstreerima Jumala kuningriiki
imede ja tunnustähtedega.
Patricia raamat "Valgus kuulub pimedusse"
aitab välja astuda oma mugavustsoonist,
et jõuda inimesteni Jumala väe ja armastusega.
Üks meie aasta suursündmusi on naistekonverents "Naised esiliinil".
"Kui sa näed midagi, mis vajab muutmist,
kas sa oled siis piisavalt mu armastust täis, et seda teha?"
"Taevaväravaid ei kõiguta miski!"
"Sellel põlvkonnal on lootust!"
"Sina oled vastus kogu loodu ägamisele."
Olen Pattayas, Taimaal ja naudin oma elu parimat aega!
Valgus tungib siin pimedusse.
See on plahvatuslik ja ületab me suurimadki unistused.
Me puudutame seda linna Jumala üleloomuliku armastusega.
Tere tulemast tagasi!
Olen nii põnevil meie tänasest teemast,
sest vahel jäävad kristlased nii kinni oma väiksesse kristlikku maailma,
et unustavad ära selle maailma, kes veel ei tunne Jumalat.
Me peame jõudma ka nendeni, sest nad janunevad Jumala järele,
aga samas elavad kui pimedad, teadmata, kust Teda leida.
Seetõttu te kõike seda teetegi.
Teil on ju ka üks üleloomulikkuse kool. Mis selle nimi on?
Deep End School of the Supernatural e Sügava Üleloomulikkuse Kool.
Otsekui oleks heidetud sügavustesse? - See ongi kogu asja mõte.
Meie linna tulek ja tänavatele minek
ongi osaliselt kui sügavustesse viskumine.
Sest kui kellelgi on väga konservatiivne taust,
võib tal olla raske harjuda nn New Age'i "evangelistidega",
kes tahavad ju samuti pöörata inimesi "oma usku".
Nii et see viskab sind kui sügavale vette.
Oleme heitnud ka nalja selle üle ja sellest sai ka me kool oma nime.
Tegu on 9-kuulise osalise õppeajaga kooliga.
Oi mulle meeldiks seal. See oleks lahe!
Kooli eripära peitub selles, et me koolitame inimesi 4-5 nädalat
väga spetsiifiliselt New Age'i teemadel.
Räägime nende maailmavaatest, tunnustest ja mõttemaailmast.
Samuti räägime postmodernismist, mis tõrjub absoluutse tõe mõtet.
Enamus meist on kuulnud väidet: "Sul on oma tõde, minul oma.
"Sinu tõde on tõene sinu jaoks, minu tõde minu jaoks,
nii et ära püüagi mind pöörata oma tõe poole."
See on postmodernistlik mõtteviis ja tänapäeval väga, väga levinud.
Statistika kohaselt omab Põhja-Ameerikas
9 inimest 10'st vanuses 18-35 postmodernistlikku maailmavaadet.
Nad on sellest täiega läbi imbunud.
New Age'i vaimsus on üks valikuvõimalus nende jaoks,
sest ütleb samuti:
"Ma leidsin oma tee Jumalani ja sina oma tee.
Minu tee on õige minu jaoks, sinu tee õige sinu jaoks,
mistõttu ära püüagi pöörata mind oma Jumala poole."
Neile ei meeldi see mõte, et Jumalani viib vaid üks tee.
Nad usuvad, et kõik teed viivad Jumalani.
Pealegi, nende jumal pole mitte isik vaid kui mingi energia.
Nii et need on New Age'i põhiomadused ja me koolitame oma õpilasi,
kuidas tungida New Age'i kultuuri läbi Püha Vaimu väeilmingute,
mis püüavad täiega inimeste tähelepanu ja nad küsivad: "Mis see veel oli?"
Jagades inimestega sellelt teadmiste baasilt, mis sul on,
jõuab see vaid nende mõistuseni.
Et aga jõuda kaugemale, läheb vaja enamat.
Esiteks: see peab saama ilmutuseks,
sest kui ikka tuluke lööb põlema, siis ta põleb.
Inimlike teadmiste põhjal pole võimalik luua ilmutust Kristusest.
Küll aga saab Jumal seda anda.
Olen näinud, kuidas New Age'i inimesed
on saanud ilmutusi Kristusest kõige kummalisemal moel.
Mina ja üks noormees alustasime kord vestlust ühe inimesega,
kes tundus huvitav vestluspartner
ja mina muudkui vaikselt palvetasin selle noormehe eest oma südames.
Mõtlesin endamisi: "Appikene, mida sa sellele inimesele räägid?
See pole ju üldse loogiline!"
Kui korraga see inimene hakkas nutma ja andis oma elu Jeesusele.
Mõtlesin, et see pidi nüüd küll ime või ilmutus olema,
sest see kõik oli nii ebaloogiline.
Nii et vaja läheb nii ilmutust kui ka väge.
Sa vajad Jumala ligiolu ja väe ilminguid.
Isegi Paulus ütles, et evangeeliumi peab kuulutama Püha Vaimu väes.
Rääkida Jumalast ilma väeta pole võimalik.
Eriti New Age'i rahva puhul, kus kogetakse pidevalt vaimseid asju.
Nii et nende jaoks on see normaalne.
Nende kogemused on muidugi vaid võltsing tõelisest kristlikust usust.
Festivalidel, kus käime, on selgeltnägijaid,
kes on vahel vägagi lainel vaimudega, kelle käest nad asju kuulevad.
Seetõttu nimetavad nad vahel rahva seast inimesi, kes on haiged.
Nad ütlevad: "Kas siin on kedagi, kes istub seal ja seal ja kellel on artriit?"
Kuid nad ei tervenda seda inimest.
Kui aga meie lavale saame ja sealt tunnetusesõna jagame,
saavad inimesed koheselt terveks.
See on lihtsalt imeline!
Sest kui üks inimene saab terveks, toimub õhus kui mingi muudatus
ja korraga kõik hakkavad tervenema, andes ka tunnistust sellest.
Kogu nende valu on läinud ja nad on täiesti terved.
Vahel juhtub see grupi kaupa, kus inimesed kambakesi koos on
ja kus kõik korraga terveks saavad.
Pole midagi põnevamat, kui liikuda nendes keskkondades
ja vabastada seal Kristuse au.
Jeesus on rahvaste igatsus ja Tema on see, keda nad otsivad.
Nad on lihtsalt pöördunud surnud religiooni poole.
Rääkides selgeltnägijatest ja teistest...
Neile on ju tegelikult antud see prohvetlik and Jumala poolt,
aga vaenlane kasutab seda enda kasuks ära.
Kui nad aga Jumala poole pöörduvad ja puhastuvad
ning selle eheda asja kätte saavad, hakkavad nad kuulma ka Jumala häält.
Sest see prohvetlik soodumus on neil juba olemas.
Nüüd tugineb see vaid tõele ja mitte petlikele vaimudele,
kes inimesi allakäigutreppi mööda hukatusse tirivad.
On nii põnev näha inimesi pääsemas pimedusest
ja kogemas vabadust, milleks neid lunastati.
Me oleme täiesti ekstaasis sellest.
Kui Jeesus tervendas haigeid, oli tulemuseks hämming,
aukartus ja imestus.
Evangeeliumites on kasutatud ka kreekakeelset sõna "extases",
nii et ekstaas on kaasnähtus sellest, kui taevas murrab läbi maa peale.
Nii et, olles ka neil festivalidel päevade kaupa - 4 päeva korraga,
näeme me sadu tervenemisi, millest siis õhtuti omavahel jagame.
See tekitab tohutut ekstaasi,
sest kõik Jumala poolt tehtav on ikka täiega hämmastav!
Ta on imeline! Ja taevas käib täiega pidu selle pärast!
See on Jumala ekstaas... - ...millega te olete ühendatud.
Me ise oleme aastate jooksul koolitanud väga palju inimesi
prohvetliku evangelisatsiooni vallas jne. ning inimesed on algul pisut pelglikud,
et mis siis, kui ma pole ikka piisavalt valmis
või ma ei tea või ei saa hakkama.
Kuid Jumal on alati nendega.
Muide, me ütleme neile ka alati: "Kui omadega jänni jääte,
võtke taskust see väike prohvetlik and ja öelge: "Jumal armastab sind!",
sest kõigile meeldib seda kuulda.
Aga teie koolis - kas teie rahvas on ka pisut närvis ja ebakindel?
Kuid välja astudes näevad siiski Jumala ustavust?
See on üks me suurimaid rõõme -
näha prohvetluse ja tervendamise vallas tõeliselt rohelisi inimesi,
kes astuvad välja ja aktiveeruvad kiiresti.
Sest nad tulevad keskkonda, kus valitseb väga tugev
prohvetluse ja tervendamise õhkkond.
Pealegi saadame me nad üsna kiirelt tänavatele,
kust nad tulevad tagasi täiesti imeliste lugudega.
Ja nende lood annavad hoogu teistele, kes usuvad, et saavad samuti hakkama.
Nii et me tähistame täiega inimeste väljaminekut Jeesuse nimel.
Pole midagi paremat, kui näha Jumala rahvast koondumas lõikuseks.
Ekraanil on näha sinu kodulehekülg, et inimesed saaks ühendust võtta,
kui tunnevad huvi teie koguduse või kooli vastu.
Tuleme kohe tagasi.
"Kvant au" paljastab nähtamatu maailma
ja tõestab teaduslikult piiblitõdede paikapidavust.
Raamat tellitav meie kodulehe kaudu.
Sind on kutsutud demonstreerima Jumala kuningriiki
imede ja tunnustähtedega.
Patricia raamat "Valgus kuulub pimedusse"
aitab sul astuda välja oma mugavustsoonist
ja jõuda inimesteni Jumala väe ja armastusega.
Aasta suursündmus: naistekonverents "Naised eesrindel"
"Kui näed midagi, mis vajab muutmist,
kas mu armastus siis paneb sind seda tegema?"
"Taevaväravaid ei kõiguta miski!"
"Sellel põlvkonnal on lootust"
"Sina oled vastus kogu loodu ägamisele."
Näen praegu kedagi, kes oli kord seotud New Age'i
ja paljude vaimsete tegevustega, mida selles organisatsioonis õppisid.
Kristlaseks saades said vabaks sellest ja su elu Jumalas on kindel, kuid...
Su sisse on jäänud hirm üleloomuliku ees,
mistõttu Jeesuse nimel ma murran selle hirmu väe
tõelise üleloomulikkuse ees.
Tea, et sa oled pea ja mitte saba, sa oled peal ja mitte all
ja "suurem on see, kes on sinu sees, kui see, kes on maailmas"!
Sa kogesid kunagi võltsinguid,
kuid Jumal tahab lasta sul kogeda tõelist asja!
Rääkides enne kaeltest ja selgadest, siis kogen ka praegu oma südames
pöörduda kõigi poole, kellel on krooniline kaela või selja valu.
Oleme näinud nii palju läbimurdeid kaelte ja selgade tervenemise vallas,
nii et tahan kuulutada Kristuse tervendavat väge su kaela praegu.
Ma kuulutan Jeesuse nimel kõigile lülidele, lihastele ja liigestele
sinu ülakaelas.
Ma näen, kuidas selgroo ja õlgade liitumiskohas
on krooniline valu.
Ma murran selle kroonilise valu väe, Jeesuse nimel
ja vabastan Jumala au voolama igasse selgroo lülisse ja lihasesse.
Ma käsin sel kaelavalul lahkuda just praegu, Jeesuse võimsal nimel.
Sain Jumalalt sõna ühe noortepastori kohta, kes meid vaatab.
Oled elevil ja tahaksid viia oma noortegrupi sarnastele üritustele,
aga mõtled samas, kuidas neid selleks välja koolitada?
Jumal ise on sulle need mõtted andnud ja tahab kinnitada neid.
Ta võimaldab su noortele koolituse, et viia läbi prohvetlikku evangelisatsiooni.
Ühtlasi tekkivad sul kontaktid New Age'i inimestega
ja järgneva 3 kuu jooksul sa oled hämmingus sellest,
kes kõik su teele sattuvad.
Sul võib algul tekkida tunne, et ei tea, mida öelda või teha,
kuid Jumala Vaim annab sulle sõna.
Nii et pea seda meeles, kui see juhtub.
Ühtlasi võid meile sellest ka kirjutada E-aadressil, mis parasjagu ekraanil.
Kui keegi kogeb oma südames, et tahaks jõuda New Age'i inimesteni
ja sa oled kogenud seda pikka aega, aga samas on ka hirm,
et sellesse astudes tuleb otsekui midagi su enda üle,
siis tea, et see on vaid hirm pimeduse ees.
Kui see oled sina, pane oma käed oma kõhu peale
ja ma õnnistan sind:
Isa, me võtame meelevalla pimeduse hirmu üle Jeesuse nimel
ja kuulutame, et suurem on see, kes on meie sees, kui see, kes maailmas.
Ma kuulutan su elu üle, et Jumalal on kutse su elu jaoks
jõuda New Age'i kogukonnani
ja seal on inimesi, kes ootavad sinuga kohtumist.
Paulus ütles, et on saanud kõigeks kõigi jaoks,
et võita nad Kristusele.
Usun, et ka osade vaatajate südameis on igatsus minna neisse paikadesse,
kuid hirm on tee peal ees.
Me kuulutame kadu sellele hirmule Jeesuse nimel.
Ma kuulutan julgust su üle. Mine julgelt nendesse kogukondadesse
ja vabasta seal Jumala au, uskudes, et Jumal ilmutab end võimsalt.
Tõlge: Anne-Ly Raukas